ژاپونیادا کابینه دییشدیریلدی.
کیودو آژانسی‌نین خبرینه گؤره، ژاپونیا باش ناظیری شینزو آبه، تارو کونو-یو خاریجی ایشلر ناظیرلیگینه، ایتسونوری اونودرایی دا اسکی وظیفه‌سی اولان ساوونما ناظیرلیگینه گتیردی.
خاریجی ایشلر ناظیری اولان فومیو کیشیدا، آبه لیدرلیگین‌دکی لیبرال دموکرات پارتیسی‌نین (لدپ) سیاست یاراتماق شوراسی باشقانلیغینا، اسکی کند و مکینجیلیک ناظیری یوشیماسا هایاشی ده تحصیل، مدنیت، ایدمان، علم و تکنولوژی ناظیرلیگینه وئریلیب.
لیبرال دموکرات پارتیسی‌نین سیاست باشچیلیغین‌دان آلینا‌راق یئنی یارادیلان اینسان قایناقلاری‌نین اینکیشاف ائتدیریلمه‌سینه مسئول ناظیرلیگه گتیریلن توشیمیتسو موتگی، عینی زاماندا ایقتیصادی جانلانما ناظیرلیگی وظیفه‌سینی ده بوینونا گؤتوردو.
اکولوژی ناظیری شونیچی سوزوکی ده 2020 توکیو یاز اولمپیاد و پارالیمپیک اویون‌لاریندا مسئول ناظیر اولدو.
سانا تاکایچیدن بوشالان ایچ ایشلر ناظیرلیگی مقامینا لیبرال دموکرات پارتیسی عمومی شوراسی‌نین صدری سیکو نودا گتیریلدی.
لیبرال دموکرات پارتیسی‌نین کوالیسیون اورتاغی کومئیتو پارتیاسین‌دن هیروشیگ، ایقتیصاد، تیجارت و صنایع ناظیرلیگی، کئییچی ایشی ده نقلیات ناظیرلیگی وظیفه‌سینی بوینونا گؤتوردو.
ماساژی ماتسویاما، بوتون وطنداش‌لارین و دیگرلری‌نین دستک خیدمتینه گتیریلدی.
عدالت ناظیری یوکو کاویکاوا اؤز یئرینی قورودو.
باش ناظیر آبه‌نین یاخین یولداشی کوتارو کاکه‌نین صاحبی اولدوغو کاکه تحصیل اینستیتوسونون اپونیانین غربین‌دکی ایماباری شهرینده قرارگاهی پلانلاشدیردیغی وترینرلیک فاکولته‌سینه راضی‌لیق وئریلمه‌سی اوچون بوروکرات‌لارا باسقی ائتدیگی ادعا ائدیلیردی.
آبه‌نین، اونون اوچون اجتماعی دستک‌لرینی یئنیلمک اوچون کابینه دییشیک‌لیگینه گئتدیگی ایفاده ائدیلیر.
